Ministrul Justiţiei din Franţa, acuzat că s-a aflat în conflict de interese. Acuzațiile procurorilor.
"Vom formula o solicitare privind nulitatea procedurii de inculpare", a subliniat avocatul ministrului francez al Justiţiei. Éric Dupond-Moretti nu va fi supus controlului judiciar. Éric Dupond-Moretti este suspectat că, în calitatea de ministru al Justiţiei, a vrut să exercite presiuni asupra unor magistraţi cu care avusese dispute în trecut, când a fost avocat. Premierul Franţei, Jean Castex, a transmis că îşi menţine "încrederea totală" în ministrul Justiţiei.
Ministrul Justiţiei din Franţa, Éric Dupond-Moretti, a fost pus sub acuzare, vineri, de Parchetul Curţii de Justiţie a Republicii, pentru o posibilă situaţie de conflict de interese, informează cotidianul Le Figaro."Fără nicio surpriză, a fost pus sub acuzare", a confirmat avocatul lui Éric Dupond-Moretti, Christophe Ingrain."Din nefericire, explicaţiile ministrului Justiţiei nu au fost suficiente pentru a bloca această decizie, care a fost luată înainte de audiere. Acum, în mod evident, vom contesta punerea sub acuzare. Inculparea se prefigura clar, iar Éric Dupond-Moretti a reacţionat foarte seren şi calm", a subliniat avocatul, precizând că ministrul Justiţiei nu a fost vizat până acum de nicio anchetă judiciară.Éric Dupond-Moretti este suspectat că, în calitatea de ministru al Justiţiei, a vrut să exercite presiuni asupra unor magistraţi cu care avusese dispute în trecut, când a fost avocat."Vom formula o solicitare privind nulitatea procedurii de inculpare", a subliniat avocatul ministrului francez al Justiţiei. Éric Dupond-Moretti nu va fi supus controlului judiciar.Premierul Franţei, Jean Castex, a transmis că îşi menţine "încrederea totală" în ministrul Justiţiei.